open-index/open-wikipedia-markdown huggingface dataset:
Salut à toi, pays de nos aïeux

**Salut à toi, pays de nos aïeux** είναι ο εθνικός ύμνος του Τόγκο από το 1960. Η μουσική κι οι στίχοι είναι του Alex Casimir-Dosseh.

## Γαλλικοί στίχοι

:Salut à toi pays de nos aïeux,
:Toi qui les rendait forts,
:Paisibles et joyeux,
:Cultivant vertu, vaillance,
:Pour la postérité
:Que viennent les tyrans,
:Ton cœur soupire vers la liberté,
:Togo debout, luttons sans défaillance,
:Vainquons ou mourrons, mais dans la dignité,
:Grand Dieu, toi seul nous a exaltés,
:Du Togo pour la prospérité,
:Togolais viens, bâtissons la cité.

:Dans l'unité nous voulons te servir,
:C'est bien là de nos cœurs, le plus ardent désir,
:Clamons fort notre devise,
:Que rien ne peut ternir.
:Seul artisan de ton bonheur, ainsi que de ton avenir,
:brisons partout les chaînes de la traîtrise,
:Et nous te jurons toujours fidélité,
:Et aimer servir, se dépasser,
:Faire encore de toi sans nous lasser,
:Togo chéri, l'or de l'humanité.

:Salut, Salut à l'Univers entier
:Unissons nos efforts sur l'immense chantier
:D'où naîtra toute nouvelle
:La Grande Humanité
:Partout au lieu de la misère, apportons la félicité.
:Chassons du monde la haine rebelle
:Finis l'esclavage et la Captivité
:A l'étoile de la liberté,
:Renouons la solidarité
:Des Nations dans la fraternité

## Ελληνική μετάφραση

:Χαίρε, πατρίδα των προγόνων μας,
:εσύ που τους έκανες δυνατούς, ειρηνικούς κι ευτυχισμένους,
:άνθρωποι που για την ευημερία καλλιέργησαν την αρετή και την ανδρεία.
:Ακόμα κι αν έρθουν τύραννοι, η καρδιά σου ζει για την ελευθερία.
:Στάσου ψηλά Τόγκο! Ας παλέψουμε χωρίς ήττα
:Νίκη ή θάνατος, αλλά αξιοπρέπεια. 
:Παντοδύναμε Θεέ, μόνο Εσύ χάρισες ευημερία στο Τόγκο. 
:Λαέ του Τόγκο σήκω ψηλά! Ας χτίσουμε το έθνος. 

:Να σε υπηρετήσουμε ενωμένοι είναι ο πιο διακαής πόθος στις καρδιές μας.
:Ας φωνάξουμε δυνατά το σύνθημά μας
: τίποτα δεν μπορεί να μας αμαυρώσει.
:Εμείς οι μόνοι οικοδόμοι της ευτυχίας και του μέλλοντός σου,
:Παντού ας σπάσουμε τα δεσμά και την προδοσία,
:Κι ορκιζόμαστε σε εσένα πάντα πίστη, αγάπη, υπηρεσία, ακάματο ζήλο,
:για να σε κάνουμε, αγαπημένο Τόγκο, χρυσό παράδειγμα για την ανθρωπότητα.

:Χαίρε, χαίρε όλο το σύμπαν
:Ας ενώσουμε τις προσπάθειές μας σε αυτό το τεράστιο χτίσμα
:όπου θα γεννηθεί ξανά η Ανθρωπότητα.
:Αντί για θλίψη, ας φέρουμε παντού ευτυχία.
:Ας διώξουμε από τον κόσμο το μίσος.
:Ήρθε το τέλος του, μαζί με τη σκλαβιά και την αιχμαλωσία.
:Στο άστρο της ελευθερίας,
:Ας ανανεώσουμε την αλληλεγγύη
:των αδελφών Εθνών.

## Εξωτερικοί σύνδεσμοι
:* Salut à toi, pays de nos aïeux - αρχείο σε μορφή MIDI.

Κατηγορία:Εθνικά σύμβολα του Τόγκο
Κατηγορία:Εθνικοί ύμνοι
Jamaica, Land We Love

[μικρογραφία|Η πρώτη σελίδα από την  [παρτιτούρα του εθνικού ύμνου της Τζαμάικα, "Jamaica, Land We Love", 1962.]]
"**Jamaica, Land We Love**" είναι ο εθνικός ύμνος της Τζαμάικα. Οι στίχοι γράφτηκαν από τον Χιου Σέρλοκ κι η μουσική από τους Robert Lightbourne και Mapletoft Poulle.

## Στίχοι
:Eternal Father, Bless our land
:Guide us with thy mighty hand
:Keep us free from evil powers
:Be our light through countless hours 
:To our leaders, Great Defender,
:Grant true wisdom from above
:Justice, truth be ours forever
:Jamaica, land we love
:Jamaica, Jamaica, Jamaica, land we love

:Teach us true respect for all
:Stir response to duty's call
:Strengthen us the weak to cherish
:Give us vision lest we perish
:Knowledge send us, Heavenly Father,
:Grant true wisdom from above
:Justice, truth be ours forever
:Jamaica, land we love
:Jamaica, Jamaica, Jamaica, land we love

## Ελληνική μετάφραση

:Αιώνιε Πατέρα, ευλόγησε τη γη μας,
:Οδήγησέ μας με τη βοήθειά Σου
:Κράτα μας ελεύθερους από δυνάμεις του κακού
:Να είσαι το Φως μας σε αμέτρητες ώρες
:Μεγάλε Διαφεντευτή, στους ηγέτες μας
:Χάρισε αληθινή σοφία από ψηλά
:Δικαιοσύνη και αλήθεια για πάντα θα είναι δικές μας
:Τζαμάικα, η γη που αγαπούμε

:Μάθε μας τον αληθινό σεβασμό για τα πάντα
:Δώσε απάντηση στο κάλεσμα του καθήκοντος
:Δώσε δύναμη για έγνοια στους αδύναμους
:Δώσε μας όραμα για να μην αφανιστούμε
:Ουράνιε Πατέρα, στείλε μας γνώση,
:Χάρισε ουράνια αληθινή σοφία
:Δικαιοσύνη και αλήθεια για πάντα θα είναι δικές μας
:Τζαμάικα, η γη που αγαπούμε

## Εξωτερικοί σύνδεσμοι
Sound file (mp3)

Κατηγορία:Εθνικοί ύμνοι
Κατηγορία:Εθνικά σύμβολα της Τζαμάικα
Θανάσης Σκορδαλός

Ο **Θανάσης Σκορδαλός** (Σπήλι Ρεθύμνης, 10 Δεκεμβρίου 1920 - Ηράκλειο Κρήτης, 22 Απριλίου 1998) ήταν Έλληνας λυράρης.

## Βιογραφία
Γεννήθηκε στις 10 Δεκεμβρίου του 1920 στο Σπήλι, πρωτεύουσα της Επαρχίας Αγίου Βασιλείου στον Νομό Ρεθύμνης της Κρήτης. 

Ο ίδιος άρχισε να μαθαίνει μόνος του να παίζει λύρα, σε ηλικία 9 ετών. Μόλις στα δώδεκα του χρόνια, έκανε το πρώτο του γλέντι στο χωριό Χαμαλεύρι Ρεθύμνης. Έχει συνεργαστεί με πάρα πολλούς λαουτιέρηδες, όπως το Γιάννη Μαρκογιαννάκη που κατάγεται επίσης από το Σπήλι, το Γιάννη Μπερνιδάκη (Μπαξεβάνη), το Νίκο Μανιά και πολλούς άλλους. 

Το δισκογραφικό του έργο είναι πάρα πολύ πλούσιο και περιέλαβε πολύ γνωστά τραγούδια όπως το *Φιλεντέμ*, *Μόνο εκείνος π'αγαπά*, *Ένας καινούργιος άνεμος*, *Ποιος ουρανός ποια θάλασσα* *Συ μ'έμαθες πως αγαπούν*, *Ένας ψαράς*,  *Όνειρα βλέπω μυστικά*, και πολλά άλλα.

Διορίστηκε υπάλληλος στην τράπεζα της Ελλάδος από τον Σοφοκλή Βενιζέλο και κατόπιν αφιερώθηκε στη λύρα. Εμφανίστηκε στην Αμερική, τον Καναδά, την Αυστραλία και την Αφρική παίζοντας για μετανάστες από την Κρήτη.  

Μαζί με τον Κώστα Μουντάκη, θεωρείται ως ένας από τους μεγαλύτερους δασκάλους της λύρας.  

Απεβίωσε σε ηλικία 78 ετών την Τετάρτη 22 Απριλίου 1998 και ώρα 09:30 π.μ. στο Βενιζέλειο Γενικό νοσοκομείο του Ηρακλείου. Η σορός του, τέθηκε για έξι ώρες σε λαϊκό προσκύνημα στο παρεκκλήσι του Ιερού Μητροπολιτικού Ναού Αγίου Μηνά στο Ηράκλειο και κατόπιν ακολούθησε πομπή συγγενών και φίλων του μέχρι το χωριό του. Ενταφιάστηκε στην πατρίδα του, το Σπήλι, στις 23 Απριλίου 1998. 

Υπάρχει αντίστοιχη Σελίδα στην εφαρμογή facebook https://www.facebook.com/SKORDALOS.ATHANASIOS/ η οποία και κρατάει και δημοσιεύει αρχείο φωτογραφιών και ήχου απο το αρχείο του ίδιου του Δημιουργού Αθανασίου Ιωάννη Σκορδαλού και τη Διαχειρίζεται ο Γιώργος. Εμμ.Καρπουτζάκης

## Ενδεικτική δισκογραφία

**Από τη Στεία στα Χανιά 1946*
**Κρητικά τραγούδια και χοροί* 1965
**Έτσι τραγουδάει η Κρήτη* 1968
**Αθανάσιος Σκορδαλός* 1973
**Χοροί και σκοποί της Κρήτης* 1974
**Η ιστορία μου* 1977
**Ο χρυσός δίσκος του Σκορδαλού* 1979
**Για πάντα* 1985
**Μουσική και χοροί της Κρήτης* 1985
**Η μεγάλη συνάντηση* 1988
**Μουσική άνοιξη* 1995
**Σαν της Μαδάρας το βουνό* 1996
**Υπάρχω* 1997
**Η χρυσή λύρα* 1998 Ολοκληρωμένη Δισκογραφία- Θανάσης Σκορδαλός  www.facebook.com/notes/κρητική-δισκογραφία/θανάσης-σκορδαλός-δισκογραφία/17311737667129586

## Παραπομπές


Κατηγορία:Κρητικοί μουσικοί
Κατηγορία:Έλληνες λυράρηδες κρητικής λύρας
Περίπτερο

**Περίπτερο** ονομάζεται μικρό κτίσμα, το οποίο χρησιμεύει είτε απλώς για επίδειξη προϊόντων (περίπτερο σε εκθέσεις) ή ως μικροκατάστημα, σε ειδικά αδειοδοτημένο από τις τοπικές αρχές, χώρο του πεζοδρομίου.
[μικρογραφία|Ενα περίπτερο στην [Αθήνα, Ελλάδα]]

Η λέξη είναι σε χρήση από την αρχαιότητα, ως επίθετο στον περίπτερο ναό (ναός ο οποίος περιβάλλεται από κίονες σε όλες τις πλευρές του).

## Περίπτερο σε εκθέσεις
Στις εκθέσεις, «περίπτερα» ονομάζονται οι χώροι έκθεσης και προώθησης προϊόντων. Αν είναι μεγάλα περίπτερα, μπορεί να είναι ανεξάρτητα κτίσματα· συνήθως είναι μικροί χώροι, ανοικτοί από τη μια πλευρά, ώστε να μπορεί να μπαίνει με ευκολία μεγάλος αριθμός επισκεπτών.

## Μικροκαταστήματα
[μικρογραφία|Περίπτερο. Διακρίνονται, στον εξωτερικό χώρο του, από αριστερά προς τα δεξιά: [προθήκη περιοδικών, ψυγεία χυμών, ψυγείο παγωτού]]
Στην Ελλάδα τα περίπτερα βρίσκονται συνήθως σε πλατείες ή κοντά στον δρόμο, ως ανεξάρτητα κτίσματα, συνήθως από ξύλο. Οι ιδιοκτήτες τους («περιπτεριούχοι», ή «περιπτεράδες») πωλούν μια μεγάλη ποικιλία αντικειμένων, με κύρια προϊόντα: εφημερίδες, τσιγάρα και περιοδικά. Δίπλα στα περίπτερα τοποθετούνται συνήθως ψυγεία για χυμούς, αεριούχα ποτά, εμφιαλωμένο νερό ή και γάλα, αλλά και καταψύκτες για παγωτό (ψυγεία παγωτού).

Εκατοντάδες άλλα προϊόντα μπορούν να βρεθούν στις προθήκες ενός περιπτέρου προς εξυπηρέτηση του κοινού, κυρίως σε ώρες που τα υπόλοιπα εξειδικευμένα καταστήματα είναι κλειστά. Έτσι ανάλογα με τη φαντασία του διαχειριστή του περιπτέρου, σε συνάρτηση με την τοποθεσία που αυτό βρίσκεται και τις εκτιμώμενες ανάγκες των δυνητικών πελατών του, μπορεί κανείς να βρει διάφορα είδη όπως προφυλακτικά, χαρτομάντιλα, διάφορα σνακ, ξηρούς καρπούς, σπίρτα, αναπτήρες, προϊόντα καπνού, τηλεκάρτες προπληρωμένου χρόνου σταθερής και κινητής τηλεφωνίας, καραμέλες, μαστίχες, σοκολάτες και πολλά άλλα.

## Πηγές
* Η ιστορία του Περιπτέρου _ ΕΛΛΑΣ
* Εσύ ξέρεις ποια είναι η ιστορία των περιπτέρων; - Parallaxi Magazine.
* Η ιστορία του ελληνικού περιπτέρου, ναι, ως θεσμού! _ LiFO.

Κατηγορία:Εμπορικά καταστήματα
Κόμπρα (ταινία)

**Κόμπρα** (αγγλ.:*Cobra*), είναι ο τίτλος αμερικανικής ταινία παραγωγής 1986 σε σκηνοθεσία του Ελληνοαμερικάνου Τζορτζ Κοσμάτος, με πρωταγωνιστή τον Σιλβέστερ Σταλόνε.

## Υπόθεση
Ο σκληροτράχηλος αστυνομικός Μάριον Κομπρέτι έχει αποκτήσει το παρατσούκλι «Κόμπρα», εξαιτίας των μεθόδων που χρησιμοποιεί για την καταπολέμηση του εγκλήματος. Οι επιτυχίες του όμως, αρχίζουν να ενοχλούν τους επικεφαλής του οργανωμένου εγκλήματος, οι οποίοι αποφασίζουν να τον βγάλουν από τη μέση μια και καλή. Η σπείρα αυτή αποτελείται από μανιακούς δολοφόνους οι οποίοι θέλουν να σκορπούν τον τρόμο στο πέρασμά τους.
 
## Παραπομπές

## Εξωτερικοί σύνδεσμοι
*

Κατηγορία:Αμερικανικές ταινίες της δεκαετίας 1980
Κατηγορία:Ταινίες του 1986
Κατηγορία:Ταινίες παραγωγής Warner Bros.
Κατηγορία:Αμερικανικές θρίλερ ταινίες δράσης
Κατηγορία:Ταινίες γυρισμένες στην Καλιφόρνια
Κατηγορία:Αγγλόφωνες ταινίες
Κατηγορία:Ταινίες σε σκηνοθεσία Τζωρτζ Κοσμάτου
Behind the Green Door

Το **Behind the Green Door** είναι πορνογραφική ταινία αμερικανικής παραγωγής γυρισμένη το 1972. Η σκηνοθεσία ανήκει στους αδελφούς Μίτσελ και πρωταγωνιστεί η Μέριλιν Τσέιμπερς. Πρόκειται για την πρώτη ταινία του είδους που διανεμήθηκε και παίχθηκε σε ευρύ κύκλωμα αιθουσών στις Η.Π.Α.

## Περίληψη
Η Γκλόρια Σάντερς (Μέριλιν Τσέιμπερς) είναι μια νεαρή γυναίκα που πέφτει θύμα απαγωγής, μεταφέρεται σε ένα απομονωμένο θέατρο και αναγκάζεται να συμμετάσχει σε ερωτικές συνευρέσεις με πολλαπλούς παρτενέρ μπροστά σε κοινό. Το κοινό αρχίζει να παρεκτρέπεται και σύντομα ξεκινάει ένα φρενήρες όργιο.

## Απήχηση-Αντιδράσεις
Πριν εμφανιστεί στην ταινία η Μέριλιν Τσέιμπερς υπήρξε μοντέλο για την εταιρεία Procter & Gamble και το απορρυπαντικό Ivory Snow. Μετά την έξοδο της ταινίας στους κινηματογράφους οι εταιρείες απέσυραν όλα τα προϊόντα και τα διαφημιστικά έντυπα στα όποια εμφανίζοταν, προσθέτοντας έτσι στο θόρυβο που δημιουργήθηκε γύρω από την ταινία. Το *Behind the Green Door* μαζί με το *[[Deep Throat]]* (*Βαθύ Λαρύγγι*) που βγήκε στις αίθουσες μερικούς μήνες μετά σηματοδότησαν μια νέα εποχή στο ερωτικό σινεμά και ξεκίνησαν την αποκαλούμενη "χρυσή εποχή του πορνό" (*Golden Age of Porn*). Γυρισμένο με λιγότερα από 60.000 δολάρια, το φιλμ απέφερε συνολικές εισπράξεις 25 εκατομμυρίων δολαρίων και υπήρξε τεράστια επιτυχία.

## Συνέχεια
Το 1986, οι αδελφοί Μίτσελ γύρισαν μια συνέχεια της ταινίας σε σκηνοθεσία της τραγουδίστριας Σάρον ΜακΝάιτ και με πρωταγωνίστρια την πρωτοεμφανιζόμενη Μίσι (φιλενάδα εκείνη την εποχή του Άρτι Μίτσελ, η οποία σύμφωνα με φήμες απαίτησε από τον σύντροφο της το συγκεκριμένο ρόλο). Η ταινία υπήρξε παταγώδης καλλιτεχνική και εμπορική αποτυχία και κόστισε στους Μίτσελ εκατοντάδες χιλιάδες χαμένα δολάρια.

## Άλλα στοιχεία
* Το διαφημιστικό μότο της ταινίας ήταν *the all-American girl*.
* Οι αδελφοί Μίτσελ εμφανίζονται στην ταινία στο ρόλο των απαγωγέων.
* Το σενάριο της ταινίας ήταν βασισμένο σε ένα ανυπόγραφο διήγημα που κυκλοφορούσε σε φωτοτυπημένα αντίγραφα από χέρι σε χέρι.
* Σκηνές από την ταινία προβάλλονται στην οθόνη ενός πολυτελούς αυτοκινήτου που οδηγεί ο Τζάκι Τσαν στην ταινία *[[Cannonball Run]]*.

## Παραπομπές


## Εξωτερικοί σύνδεσμοι
*
* Κριτική με φωτογραφίες από την ταινία
* Κριτική στο adultdvdtalk.com

Κατηγορία:Αμερικανικές ταινίες της δεκαετίας 1970
Κατηγορία:Ταινίες του 1972
Κατηγορία:Πορνογραφικές ταινίες
Κατηγορία:Αγγλόφωνες ταινίες
Κατηγορία:Ταινίες γυρισμένες στο Σαν Φρανσίσκο
Εθνικός ύμνος του Τατζικιστάν

μικρογραφία|Η παρτιτούρα του εθνικού ύμνου του Τατζικιστάν,1946.
***Surudi milli*** (*Σουρουδί μιλλί*) είναι ο εθνικός ύμνος του Τατζικιστάν, που υιοθετήθηκε επισήμως το 1991. Οι στίχοι γράφτηκαν από τον Γκιουλναζάρ Κελντί κι η μουσική από το Σουλεϊμάν Γιουντάκοφ.

## Στίχοι
### Στίχοι στην τατζικική γλώσσα

## Παραπομπές


## Εξωτερικοί σύνδεσμοι
*http://www.szbszig.atw.hu/tajikistan.htm
*http://www.marxists.org/history/ussr/sounds/mp3/anthems/Tajikistan.mp3

Κατηγορία:Εθνικοί ύμνοι
Κατηγορία:Εθνικά σύμβολα του Τατζικιστάν
Κατηγορία:Εθνικοί ύμνοι σε Λα ελάσσονα
Εθνικός ύμνος της Τόνγκα

"**Ko e fasi o e tui o e Otu Tonga**" είναι ο εθνικός ύμνος της Τόνγκα.  Στην τοπική τονγκανική γλώσσα, ο τίτλος σημαίνει "τραγούδι του βασιλιά των Νησιών Τόνγκα". Οι στίχοι γράφτηκαν από τον Πρίγκιπα Uelingatoni Ngū Tupoumalohi κι η μουσική από τον Karl Gustavus Schmitt. 
Χρησιμοποιήθηκε για πρώτη φορά το 1874.

## Στίχοι στην τονγκανική γλώσσα
:E otua māfimafi
:ko homau eiki koe
:ko koe ko e falalaanga
:mo e ofa ki Tonga.

:Afio hifo emau lotu
:aia oku mau faí ni
:mo ke tali homau loto
:o malui a Tupou.

## Ελληνική μετάφραση
:Ω, μεγαλοδύναμε Θεέ! 
:Είσαι ο Κύριός μας,
:Εσύ είσαι ο στύλος
:κι η αγάπη των Τονγκανών.
:Ρίξε το βλέμμα Σου στην προσευχή μας
:αυτή που τώρα κάνουμε 
:κι ας ανταποκριθείς στην ευχή μας 
:να προστατεύεις τους Τουπόου.

* *Τουπόου*: όνομα των μοναρχών των Νησιών Τόνγκα.

thumb

## Πηγές
*  Νομοθεσία (σε μορφή .pdf)

Κατηγορία:Εθνικοί ύμνοι
Κατηγορία:Εθνικά σύμβολα της Τόνγκα
Εθνικός Ύμνος του Τζιμπουτί

Ο εθνικός ύμνος του Τζιμπουτί υιοθετήθηκε το 1977, με την ανεξαρτησία της χώρας από τη Γαλλία. Οι στίχοι είναι του Aden Elmi κι η μουσική από τον Abdi Robleh.

## Στίχοι στην τοπική γλώσσα
:Hinjinne u sara kaca
:Calankaan harraad iyo
:Haydaar u mudateen.
:Hir cagaarku qariyayiyo
:Habkay samadu tahayoo
:Xiddig dhi igleh hoorshoo
:Caddaan lagu hadheeyaay.
:Mxaa haybad kugu yaal!

## Ελληνική μετάφραση
:Σηκωθείτε με σθένος. Γιατί ανεγείραμε τη σημαία μας,
:τη σημαία που μας κόστισε ακριβά
:με πολύ δίψα και πόνο.

:Η σημαία μας, που χρώματά της είναι το αιώνιο πράσινο της γης,
:το γαλάζιο του ουρανού, και το λευκό, το χρώμα της ειρήνης.
:Και στο κέντρο το κόκκινο αστέρι του αίματος.
:Σημαία δική μας, τι θεσπέσιο όραμα!

## Εξωτερικοί σύνδεσμοι
* http://www.nationalanthems.info/dj.htm - Εθνικός ύμνος του Τζιμπουτί.

Κατηγορία:Εθνικά σύμβολα του Τζιμπουτί
Τζιμπουτι
Mungu ibariki Afrika

**"Mungu ibariki Afrika"** είναι ο εθνικός ύμνος της Τανζανίας.  

Ο ύμνος είναι η εκδοχή στη γλώσσα Σουαχίλι του δημοφιλούς ύμνου του Ενόχ Σοντόνγκα, ο οποίος χρησιμοποιούνταν σαν εθνικός ύμνος της Ζάμπια (με διαφορετικούς στίχους) και ως τμήμα του εθνικού ύμνου της Νοτίου Αφρικής, καθώς και της Ζιμπάμπουε. 


Mungu ibariki Afrika

Στίχοι στη Σουαχίλι
Ελληνική μετάφραση


Mungu ibariki AfrikaWabariki Viongozi wakeHekima Umoja na AmaniHizi ni ngao zetuAfrika na watu wake.ΕΠΩΔΟΣ:Ibariki AfrikaIbariki AfrikaTubariki watoto wa Afrika. Mungu ibariki TanzaniaDumisha uhuru na UmojaWake kwa Waume na WatotoMungu Ibariki Tanzania na watu wake. ΕΠΩΔΟΣ:Ibariki TanzaniaIbariki TanzaniaTubariki watoto wa Tanzania. 


Ο Θεός να ευλογεί την Αφρική.Να ευλογεί τους ηγέτες της.Σοφία Ενότητα και Ειρήνηείναι η ασπίδα μας:η Αφρική και ο λαός της!ΕΠΩΔΟΣ:Ευλόγησε την Αφρική,Ευλόγησε την Αφρική,Ευλόγησέ μας, τα παιδιά της Αφρικής! Ο Θεός να ευλογεί την Τανζανία.Να χαρίσει αιώνια Ελευθερία και Ενότηταστις γυναίκες, τους άνδρες και τα παιδιά της.Ο Θεός να ευλογεί την Τανζανία και το λαό της!ΕΠΩΔΟΣ:Ευλόγησε την Τανζανία,Ευλόγησε την Τανζανία,Ευλόγησέ μας, τα παιδιά της Τανζανίας! 



## Παραπομπές

## Εξωτερικοί σύνδεσμοι
*Πληροφορίες για τον εθνικό ύμνο της Τανζανίας

Κατηγορία:Εθνικά σύμβολα της Τανζανίας
Κατηγορία:Εθνικοί ύμνοι
Φωκίων Ζαΐμης

Ο **Φωκίων Ζαΐμης** (1899-1967) ήταν Έλληνας πολιτικός, γόνος της ιστορικής οικογένειας των Ζαΐμηδων.

## Βιογραφικά στοιχεία
Γεννήθηκε στις 18 Οκτωβρίου 1899 και ήταν γιος του Ασημάκη Ζαΐμη και της Λουκίας Φωκίωνος Νέγρη. Από την πλευρά του πατέρα του καταγόταν από σπουδαία οικογένεια των Καλαβρύτων και ήταν εγγονός του Θρασύβουλου Ζαΐμη ενώ από την πλευρά της μητέρας του από τις οικογένειες Νέγρη και Υψηλάντη. Σπούδασε νομικά στο Πανεπιστήμιο Αθηνών και το 1926 εξελέγη βουλευτής. Προσχώρησε στο κόμμα των Φιλελευθέρων και συνέχισε να εκλέγεται βουλευτής Αχαΐας. Από το 1961 εκλεγόταν με την Ένωση Κέντρου.
 
Είχε χρηματίσει υπουργός Οικονομικών (1950), Εφοδιασμού (1947 - 1948, 1949), Εσωτερικών (1949 - 1950, 1965 - 1966), Ναυτικών (1950 - 1951), Συντονισμού και Οικονομικών (1950), Συντονισμού (1951) και Κοινωνικής Πρόνοιας, Οικισμού και Ανοικοδομήσεως (1950 - 1951).

Πέθανε το 1967. Ήταν παντρεμένος με τη Σαλώμη Ούνγκερσμα και απέκτησε 2 παιδιά. 

Γιος του ήταν ο Ανδρέας Ζαΐμης, πρώην βουλευτής και υπουργός.

## Πηγές


Φωκιων
Κατηγορία:Βουλευτές Αχαΐας
Κατηγορία:Έλληνες υπουργοί Οικονομικών
Κατηγορία:Έλληνες υπουργοί Εφοδιασμού
Κατηγορία:Έλληνες υπουργοί Ναυτικών
Κατηγορία:Έλληνες υπουργοί Κοινωνικής Πρόνοιας, Οικισμού και Ανοικοδομήσεως
Κατηγορία:Έλληνες υπουργοί Συντονισμού
Κατηγορία:Έλληνες υπουργοί Εσωτερικών
Θεόδωρος Ζαΐμης

Ο **Θεόδωρος Ζαΐμης** (1847 - 1922) ήταν Έλληνας ιατρός και πολιτικός.

## Βιογραφικά στοιχεία
Γεννήθηκε στην Κερπινή Καλαβρύτων και καταγόταν από έναν λιγότερο γνωστό κλάδο της οικογένειας των Ζαΐμηδων. Σπούδασε ιατρική στην Αυστρία και άσκησε το ιατρικό επάγγελμα στην Πάτρα επί μια 25ετία, όντας διευθυντής του χειρουργικού τμήματος. Πραγματοποίησε την πρώτη εγχείρηση έλκους στομάχου και την πρώτη λαπαροτομία στην Ελλάδα. Το 1902 διορίστηκε καθηγητής της χειρουργικής κλινικής του πανεπιστημίου Αθηνών, του οποίου διατέλεσε και πρύτανης μεταξύ 1912 και 1913. 

Το 1920 εκλέχτηκε βουλευτής και χρημάτισε υπουργός Εκκλησιαστικών και Δημοσίας Εκπαιδεύσεως την περίοδο 1920-1922 στις κυβερνήσεις Κυβέρνηση Δημητρίου Ράλλη 1920, Κυβέρνηση Νικολάου Καλογερόπουλου 1921 και στην Κυβέρνηση Δημητρίου Γούναρη 1921. Επίσης είχε διατελέσει πρόεδρος των Καλαβρυτινών στην Πάτρα το 1895.

Απεβίωσε στην Αθήνα το 1922 από ανακοπή καρδιάς και τάφηκε στον οικογενειακό του τάφο στο Α΄ νεκροταφείο Αθηνών.

## Παραπομπές


## Εξωτερικοί σύνδεσμοι
*Θεόδωρος Ζαΐμης στον ''Πανδέκτη'', του Εθνικού Ιδρύματος Ερευνών

Κατηγορία:Καθηγητές Εθνικού και Καποδιστριακού Πανεπιστημίου Αθηνών
Κατηγορία:Έλληνες χειρουργοί
Κατηγορία:Έλληνες υπουργοί Εκκλησιαστικών και Δημοσίας Εκπαιδεύσεως
Θεοδωρος
Κατηγορία:Βουλευτές Αχαΐας
Κατηγορία:Πρυτάνεις Εθνικού και Καποδιστριακού πανεπιστημίου Αθηνών
Καστανέα Πιερίας

Η **Καστανέα** είναι χωριό του νομού Πιερίας με πληθυσμό 249 κάτοικων με βάση την απογραφή του 2011, που βρίσκεται σε υψόμετρο 400 μέτρων. Υπάγεται στο δήμο Πύδνας - Κολινδρού, ενώ ως το 2011 υπαγόταν στον, πλέον καταργημένο, δήμο Κολινδρού και η απόστασή της είναι τέσσερα χιλιόμετρα από τον Κολινδρό και 46 από την Κατερίνη. Βρίσκεται επάνω στον οδικό άξονα, ο οποίος συνδέει τον Κολινδρό με τα Ρυάκια. Η ακριβής του θέση είναι στα νοτιοδυτικά του Κολινδρού.

## Υποδομή
Η κύρια ασχολία των κατοίκων είναι η καλλιέργεια καπνού και η κτηνοτροφία. Έχει αγροτικό συνεταιρισμό, μονοθέσιο νηπιαγωγείο, αγροτικό ιατρείο (μία φορά την εβδομάδα έρχεται ο γιατρός), Γυμναστικό Αθλητικό Σύλλογο, με την επωνυμία "Ο Αετός". Έχει επίσης Πολιτιστικό Σύλλογο, ο οποίος υπάγεται στο Πολύφυτο αλλά έχει έδρα στην Καστανιά. Το Δημοτικό Σχολείο δε λειτουργεί πια λόγω έλλειψης παιδιών, τα οποία πηγαίνουν στο γειτονικό Κολινδρό. Ωστόσο, σύμφωνα με στοιχεία της δεκαετίας του ' 30, το χωριό είχε 1 σχολείο με 1 δάσκαλο και 36 μαθητές. Το 2007 εγκρίθηκε από το Πρόγραμμα "Θησέας" το έργο της επέκτασης του αρδευτικού δικτύου του χωριού.

## Ιστορική εξέταση
Η Καστανιά ιδρύθηκε πολύ παλιά, χωρίς να είναι γνωστό ακριβώς πότε. Η παλιά της ονομασία ήταν Καστανούπολη και φαίνεται ότι οφειλόταν στις πολλές καστανιές που ευδοκιμούσαν τότε στο χωριό. Αργότερα έλαβε το όνομα Καστανιά.

Την περίοδο της Τουρκοκρατίας ήταν τσιφλίκι της οικογένειας Οικονόμου. Είχε 130 Χριστιανούς Ορθοδόξους . Έλαβε μέρος στην Επανάσταση του 1821 και πλήρωσε την οργή των Ναζί κατά την περίοδο της Κατοχής.

Ειδικότερα, το 1822 έπειτα από τη μάχη Τούρκων και Ελλήνων (με αρχηγό το Διαμαντή), οι Οθωμανοί κατέστρεψαν το χωριό. Το 1942 το χωριό καταστράφηκε ξανά, αυτή τη φορά από τους Γερμανούς, σε αντίποινα για την ενίσχυση του αντιστασιακού αγώνα. Κατά τη διάρκεια του Εμφυλίου Πολέμου, το χωριό εκκενώθηκε με διαταγή της κυβέρνησης και οι κάτοικοί της εγκαταστάθηκαν στον Κολινδρό και στο Αιγίνιο. Μετά το τέλος του εμφυλίου πολέμου, συντελέστηκε η επιστροφή των Καστανιωτών στις εστίες τους και η επανοικοδόμηση των σπιτιών τους. Στη δεκαετία του '50 εγκαταστάθηκαν πρόσφυγες  από το Πολύφυτο Κοζάνης και σε αυτούς παραχωρήθηκαν οικόπεδα.

Το δάσος που ανήκε σε κάποιον τσιφλικά ονόματι Οικονόμου αγοράστηκε από ανθρώπους με προέλευση από το Καταφύγιο Κοζάνης.

## Αξιοθέατα
Το χωριό είναι όλο πράσινο και ξεχωρίζει για τα περιποιημένα σπίτια και τις αυλές του. Ενδιαφέρον παρουσιάζει το άλσος του Αγίου Νικολάου (όπου και το Κοιμητήριο) με τις βελανιδιές του, που αποτελεί τόπο συναντήσεως των κατοίκων της ευρύτερης περιοχής κάθε Πρωτομαγιά. Προστάτης του χωριού είναι ο Άγιος Αθανάσιος, η εορτή του οποίου είναι λαμπρή στην Καστανιά. Στον άγιο αυτόν είναι αφιερωμένος και ο κύριος ναός του χωριού.

## Πηγές
* Καζταρίδης Γιάννης, *Κατερίνη: Από τη μικρή κώμη στην πολύτροπη πόλη*, εκδ. Μάτι, Κατερίνη 2006.
## Παραπομπές


## Εξωτερικοί σύνδεσμοι
* Η Καστανιά στην ιστοσελίδα του Δήμου Κολινδρού.
* Καστανιά Πιερίας
* βίντεο Καστανιάς

Καστανια
Καστανια
Εθνόσημο των Φίτζι

right|thumb|Το εθνόσημο των Φίτζι.
Το **[[εθνόσημο]] των [[Φίτζι]]** καθιερώθηκε στις 4 Ιουλίου 1908. Ο θυρεός του παραμένει στη σημερινή Σημαία των Φίτζι.

Στο εθνόσημο υπάρχει ένας θυρεός που θυμίζει την αγγλική αποικιοκρατική ιστορία της νησιωτικής χώρας με τον Σταυρό του Αγίου Γεωργίου και ένα λιοντάρι, το οποίο έχει τροποποιηθεί ώστε να κρατάει ένα κακαόδεντρο. Τα τεταρτημόρια του σταυρού περιλαμβάνουν ζαχαροκάλαμο, έναν κοκκοφοίνικα, ένα τσαμπί με μπανάνες και ένα περιστέρι της ειρήνης. Αυτοί που βαστούν τον θυρεό είναι δύο Φιτζιανοί πολεμιστές ντυμένοι με φορέματα και ο ένας να κρατάει λόγχη και ο άλλος έναν ανανά. Στο εθνόσημο υπάρχει επίσης ένα πλεούμενο ανάμεσα στα άλλα και το εθνικό ρητό: "Rerevaka na kalou ka doka na Tui" (Να φοβάσαι τον Θεό και να τιμάς τον Βασιλιά).

## Πηγές

* Ύπατη Αρμοστεία της Δημοκρατίας των Φίτζι στη Νέα Ζηλανδία - Εθνικά σύμβολα των Φίτζι. 

Φίτζι
Κατηγορία:Εθνικά σύμβολα των Φίτζι
Σημαία των Φίτζι

[right|thumb|250px|[Αρχείο:FIAV 111000.svg|20px Λόγος σημαίας: 1:2]]

Η **[[σημαία]] των [[Φίτζι]]** καθιερώθηκε στις 10 Οκτωβρίου 1970. Η σημαία παρέμεινε ίδια παρά το γεγονός ότι το κρατικό εθνόσημο τροποποιήθηκε ελαφρώς.Πρόκειται για το γνωστό Γαλάζιο Έμβλημα που είναι σύμβολο της βρετανικής αποικιοκρατίας. Ο θυρεός που έχει βρίσκεται και στο εθνόσημο της χώρας.

## Πρόταση για μια νέα σημαία
Στη διάρκεια του διαγγέλματός του για την Πρωτοχρονιά το 2013, ο πρωθυπουργός Φρανκ Μπαϊνιμαράμα ανακοίνωσε ότι η σημαία σύντομα θα αλλάξει ώστε να "να απηχεί την εθνική ανανέωση, μια νέα φιτζιανή ταυτότητα και την πίστη εκ νέου στο να είναι κάποιος Φιτζιανός στο διεθνές στερέωμα".Έτσι, με βάση την πρόταση τα αποικιακά σύμβολα θα εξαφανιστούν από τη νέα σημαία.

Στις 3 Φεβρουαρίου 2015 ο πρωθυπουργός ανακοίνωσε επίσημα ότι η σημαία θα αντικατασταθεί και ότι θα διεξαχθεί διαγωνισμός για μια νέα σημαία. Στόχος είναι να υψωθεί για πρώτη φορά η νέα σημαία στις 11 Οκτωβρίου 2015, ώστε να συμπέσει με την 45η επέτειο της ανεξαρτησίας.

## Ιστορικές σημαίες
### Προαποικιακά

Αρχείο:Flag of the Confederacy of Independent Kingdoms of Fiji.svg|Συνομοσπονδία Ανεξάρτητων Βασιλείων τω Φίτζι, 1865–1867
Αρχείο:Flag of the Kingdom of Bau.svg|Βασίλειο του Μπάου, 1867–1869
Αρχείο:Flag of the Kingdom of Lau 1869-1871.svg|Συνομοσπονδία του Λάου, 1869–1871
Αρχείο:Personal Flag of the King of Lau 1869-1871.svg|Προσωπική σημαία του Βασιλιά του Λάου, 1869–1871
Αρχείο:Flag of the Kingdom of Fiji (1871-1874).svg|Πολιτική σημαία βασιλείου των Φίτζι, 1871–1874
Αρχείο:Royal Standard of Fiji (1871-1874).svg|Προσωπική σημαία του Βασιλιά των Φίτζι, 1871–1874


### Αποικιακά

Αρχείο:Civil Ensign of Fiji (1908–1970).svg|Πολιτική σημαία, 1908–1970
Αρχείο:Flag of the Governor of Fiji (1877–1883).svg|Κυβερνήτης των Φίτζι, 1877–1883
Αρχείο:Flag of the Governor of Fiji (1883–1903).svg|Κυβερνήτης των Φίτζι, 1883–1903
Αρχείο:Flag of the Governor of Fiji (1903–1908).svg|Κυβερνήτης των Φίτζι, 1903–1908
Αρχείο:Flag of the Governor of Fiji (1908–1970).svg|Κυβερνήτης των Φίτζι, 1908–1970
Αρχείο:Customs Ensign of Fiji (1881-1966).svg|Σημαία Τελωνείων, 1881–1966


### Ως ντομίνιον

Αρχείο:Flag of the Governor-General of Fiji (1970-1987).svg|Γενικός Κυβερνήτης των Φίτζι, 1970–1987
Αρχείο:Customs Ensign of Fiji (1970).svg|Τελωνειακή σημαία, 1970–1987


## Προτεινόμενες εναλλακτικές σημαίες
### Πρόταση του 2005

Αρχείο:Flag of Fiji (2005 proposal).svg|Προτεινόμενη σημαία των Φίτζι με ολόκληρο το εθνόσημο στον ιστό.


## Εξωτερικοί σύνδεσμοι
*  Ύπατη Αρμοστεία της Δημοκρατίας των Φίτζι στη Νέα Ζηλανδία - Εθνικά σύμβολα των Φίτζι. 

## Βιβλιογραφία
* Barraclough, E. M. C. and Crampton, W. G. (1978). *Flags of the World*. London: Frederick Warne. ISBN 0-7232-2015-8. P. 209 et seq. 

## Παραπομπές


Φιτζι
Κατηγορία:Εθνικά σύμβολα των Φίτζι
Μπόρις Τάντιτς

Ο **Μπόρις Τάντιτς** (σερβικά κυριλλικά: *Борис Тадић*, 15 Ιανουαρίου 1958-) είναι Σέρβος πολιτικός. Αποτέλεσε τον πρώτο δημοκρατικά εκλεγμένο και μη κομμουνιστή πρόεδρο της χώρας. Υπηρέτησε μέχρι τις 5 Απριλίου 2012 ως επικεφαλής του Δημοκρατικού Κόμματος. Εκλέχθηκε για πενταετή θητεία στις 27 Ιουνίου 2004 και ορκίστηκε στις 11 Ιουλίου του ίδιου έτους. Επανεξελέγη για de facto δεύτερο θητεία στις 3 Φεβρουαρίου 2008, λαμβάνοντας όρκο στις 15 Φεβρουαρίου. Πριν εκλεγεί πρόεδρος, ο Τάντιτς αποτέλεσε τον τελευταίο Υπουργό Τηλεπικοινωνιών της Ομοσπονδιακής Δημοκρατίας της Γιουγκοσλαβίας και τον πρώτο Υπουργό Αμύνης της Σερβίας και Μαυροβουνίου. Είναι ψυχολόγος στο επάγγελμα.
## Πρώτα χρόνια
Γεννήθηκε στο Σεράγεβο στις 15 Ιανουαρίου 1958 και είναι ψυχολόγος στο επάγγελμα, μέλος του Δημοκρατικού Κόμματος, που είναι σοσιαλδημοκρατικό. Σπούδασε Κοινωνική Ψυχολογία στο Πανεπιστήμιο του Βελιγραδίου και ήταν ιδρυτής και πρώτος διευθυντής του Κέντρου για την Ανάπτυξη της Δημοκρατίας και των Πολιτικών Δεξιοτήτων. Είναι παντρεμένος με την Τατιάνα Τάντιτς και έχουν 2 παιδιά.

## Πολιτική καριέρα
Από το 1990 είναι ιδρυτικό μέλος του Δημοκρατικού Κόμματος και μετά τη δολοφονία του Ζόραν Τζίντζιτς έγινε πρόεδρός του τον Φεβρουάριο του 2004. Ηταν υπουργός Τηλεπικοινωνιών το 2001, ενώ από τον Μάρτιο του 2003 ώς το 2004 ανέλαβε το Υπουργείο Άμυνας στην ομοσπονδιακή κυβέρνηση Σερβίας - Μαυροβουνίου. 

### Πρόεδρος
Στις προεδρικές εκλογές τον Ιούνιο του 2004 νίκησε τον αντίπαλό του Τόμισλαβ Νίκολιτς του Ριζοσπαστικού Κόμματος και έγινε ο πρώτος δημοκρατικά εκλεγμένος πρόεδρος της Σερβίας. Εξελέγη πρόεδρος, στις 27 Ιουνίου 2004, στον β΄ γύρο, επικρατώντας του Τόμισλαβ Νίκολιτς με 53,24% των ψήφων. Ανέλαβε επίσημα καθήκοντα στις 11 Ιουλίου 2004.

Ακολούθησε γενικά φιλοδυτική πολιτική και το 2007 ζήτησε συγγνώμη από την Κροατία για τα εγκλήματα που διέπραξαν οι Σέρβοι στον Πόλεμο της Ανεξαρτησίας της Κροατίας.

### Προεδρικές εκλογές 2008
[μικρογραφία|Ο Τάντιτς (αριστερά) με τον [Γιώργος Α. Παπανδρέου|Γιώργο Παπανδρέου το 2009]]
Το 2008 διεκδίκησε για δεύτερη φορά την προεδρία της Σερβίας. Στον πρώτο γύρο των προεδρικών εκλογών, στις 20 Ιανουαρίου του 2008 ήρθε δεύτερος με 35,3% έναντι 39,9% για τον προηγηθέντα Τόμισλαβ Νίκολιτς. Ο δεύτερος γύρος διεξήχθη στις 3 Φεβρουαρίου και στον γύρο αυτό εξασφάλισε την επανεκλογή του ο Τάντιτς. Ειδικότερα, στις εκλογές αυτές ο Μπόρις Τάντιτς έλαβε το 50,5% έναντι 47,9% για τον αντίπαλό του.

### Βουλευτικές εκλογές 2008
Ο Τάντιτς, έπειτα από τη μονομερή ανακήρυξη ανεξαρτησίας του Κοσόβου, τον Φεβρουάριο, προκήρυξε πρόωρες εκλογές, με ζήτημα την ένταξη της χώρας στην ΕΕ. Μία εβδομάδα πριν τη διεξαγωγή των κρίσιμων βουλευτικών εκλογών του Μαΐου του 2008, ο Τάντιτς δέχτηκε απειλέςγια τη ζωή του.

### Προεδρικές εκλογές 2012
Ο Τάντιτς ηττήθηκε στον δεύτερο γύρο των προεδρικών εκλογών του 2012 από τον Τόμισλαβ Νίκολιτς, με αντίστοιχα ποσοστά 48%-51%. 

## Παραπομπές


## Εξωτερικοί σύνδεσμοι
* 
* Επίσημος Ιστότοπος του Προέδρου της Σερβίας

Κατηγορία:Γιουγκοσλάβοι πολιτικοί
Κατηγορία:Πρόεδροι της Σερβίας
Κατηγορία:Σέρβοι πολιτικοί της Γιουγκοσλαβίας
Κατηγορία:Υπουργοί άμυνας της Γιουγκοσλαβίας
Νίκος Νταμπίζας

Ο **Νίκος Νταμπίζας** (Κλεισούρα Καστοριάς, 3 Αυγούστου 1973) είναι Έλληνας παλαίμαχος διεθνής ποδοσφαιριστής που αγωνιζόταν στη θέση του αμυντικού. Έχει αγωνιστεί στον Ολυμπιακό, στη Λάρισα αλλά και στην Πρέμιερ Λιγκ στις ομάδες Νιούκαστλ και Λέστερ.

## Καριέρα ποδοσφαιριστή
### Σε συλλογικό επίπεδο
Ξεκίνησε την καριέρα του στον Ερμή Αμυνταίου το 1987 και κατόπιν αγωνίστηκε στους Πόντιους Βέροιας, όπου παρέμεινε τρεις περιόδους (1991-1994) και ξεχώρισε για το ταλέντο του στα αμυντικά καθήκοντα. 

Το 1994, στα 21 του χρόνια, έκανε το μεγάλο βήμα στην καριέρα του και μεταγράφηκε στον Ολυμπιακό Πειραιώς, στον παρέμεινε 3,5 χρόνια, κατακτώντας 2 πρωταθλήματα ενώ αγωνίστηκε και στους πρώτους αγώνες της ομάδας στο Champions League. 

Το 1998, η επιβεβαίωση της καλής του πορείας ήρθε με τη μεταγραφή του στη Νιούκαστλ, στην οποία αγωνίστηκε με μεγάλη επιτυχία, τις περισσότερες φορές ως βασικός, μέχρι το 2004. Τον Ιανουάριο του 2004 μεταγράφηκε στη Λέστερ κι εκεί αγωνίστηκε έως το καλοκαίρι του 2005, όταν και αποφάσισε την επιστροφή του στην Ελλάδα για να φορέσει τη φανέλα της Λάρισας. Όντας αρχηγός της ΑΕΛ για 6 χρόνια, ήταν ο στυλοβάτης της άμυνάς της στη θετική πορεία που διέγραψε με επιστέγασμα την κατάκτηση του κυπέλλου Ελλάδας το 2007, στον τελικό του οποίου αναδείχτηκε ως ο πολυτιμότερος ποδοσφαιριστής.

Ολοκλήρωσε την καριέρα του στο τέλος της περιόδου 2010-11 έχοντας συνολικά συμπληρώσει 548 συμμετοχές και 32 τέρματα.

### Στις εθνικές ομάδες
Το ντεμπούτο του με την Ελλάδα πραγματοποιήθηκε στις 12 Οκτωβρίου 1994 στον εντός έδρας αγώνα με τη Φινλανδία (4-0), για τα προκριματικά του Euro 1996. Ήταν μέλος της ομάδας που κατέκτησε το Euro 2004. Συνολικά, σε διάστημα μίας δεκαετίας (1994-2004), έφτασε τις 70 συμμετοχές.

Με την εθνική Ενόπλων κατέκτησε το παγκόσμιο κύπελλο του 1997.

## Στατιστικά καριέρας

## Καριέρα τεχνικού διευθυντή
Το καλοκαίρι του 2013 ανακοινώθηκε η πρόσληψή του ως τεχνικός διευθυντής στον Παναθηναϊκό, θέση από την οποία αποχώρησε στις 11 Νοεμβρίου 2014. Τον Μάρτιο του 2016 ανέλαβε τεχνικός διευθυντής της Ομόνοιας Λευκωσίας, αποχώρησε όμως έναν χρόνο αργότερα.Τον Μάϊο του 2018 επέστρεψε στον Παναθηναϊκό ως τεχνικός διευθυντής και απολύθηκε στα μέσα του 2019.Στα τέλη του Μαϊου (2025) ανακοινώθηκε ως Τεχνικός Διευθυντής στον Ο.Φ.Η. 

## Προσωπική ζωή
Είναι παντρεμένος και έχει τρεις γιους τον Κωνσταντίνο, Νάσο, Μάξιμο.

Και οι τρεις παίζουν  ποδόσφαιρο .

## Παραπομπές


## Πηγές
* Η καριέρα του Νίκου Νταμπίζα στο national-football-teams
* Το προφίλ του Νίκου Νταμπίζα στο transfermarkt

Κατηγορία:Αμυντικοί ποδοσφαιριστές
Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδος Ενόπλων
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Α.Ε. Λάρισας
Κατηγορία:Ποδοσφαιριστές Ευρωπαϊκού Πρωταθλήματος 2004
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Λέστερ Σίτι
Κατηγορία:Ποδοσφαιριστές Νιούκασλ Γιουνάιτεντ
Κατηγορία:Έλληνες ποδοσφαιριστές στο εξωτερικό
Κατηγορία:Παίκτες νικητές Ευρωπαϊκού Πρωταθλήματος Ποδοσφαίρου
Κατηγορία:Μακεδόνες
Γεχούντι Μενουχίν

Ο **Γεχούντι Μενουχίν, βαρόνος Μενουχίν** (εβραϊκά: Yehudi Menuhin, 22 Απριλίου 1916 – 12 Μαρτίου 1999), μέλος του Τάγματος της Αξίας, ιππότης-διοικητής του Τάγματος της Βρετανικής αυτοκρατορίας, ήταν Αμερικανός βιολονίστας και διευθυντής κλασικής ορχήστρας.

Γεννήθηκε στη Νέα Υόρκη από Ρωσοεβραίους μετανάστες. Διετέλεσε αρχικά μαθητής του Πέρσιγκερ, του Αδόλφου Μπους και του Ενέσκου. Είχε πολύ πρώιμη εξέλιξη, με αποτέλεσμα να χαρακτηριστεί «παιδί θαύμα». Σε ηλικία μόλις 7 ετών ήταν το «πρώτο βιολί» στη συμφωνική ορχήστρα του Σαν Φρανσίσκο. Το 1927 πήγε με τους γονείς του στη Χάβρη και από το 1929 αρχίζει να ερμηνεύει έργα των μεγάλων κλασικών Γιόχαν Σεμπάστιαν Μπαχ και Λούντβιχ βαν Μπετόβεν υπό τη διεύθυνση ορχήστρας του Βάλτερ. Ακολουθεί τότε μια αλματώδης καλλιτεχνική εξέλιξη, οπότε αναδείχθηκε σε έναν από τους μεγαλύτερους δεξιοτέχνες στο είδος του. Το 1959 εγκαθίσταται μόνιμα στην Αγγλία, όπου ίδρυσε την περίφημη «Σχολή Γεχούντι Μενουχίν». Έδωσε πολλές διαλέξεις και διηύθυνε συμφωνικές ορχήστρες για περισσότερα από 40 χρόνια. Το 1964 επισκέφτηκε την Αθήνα.

Περί το τέλος της ζωής του υπήρξε υποστηρικτής της ειρήνης στη Μέση Ανατολή. Η αγαπημένη του φράση «*κάθε γέννα πρέπει να τη σφραγίζει ένας θάνατος*» παραμένει μέχρι σήμερα διφορούμενη, ιδιαίτερα όταν συνδέεται με αναφορά σε διαφορετικές εθότητες.

Απεβίωσε στις 12 Μαρτίου 1999, στο Βερολίνο, από καρδιακό επεισόδιο.

## Παραπομπές


Κατηγορία:Αμερικανοί βιολιστές
Κατηγορία:Εβραίοι μουσικοί
Κατηγορία:Αμερικανοεβραίοι
Νίκος Σερέτης

Ο **Νίκος Σερέτης** (18 Οκτωβρίου 1963 - 12 Ιουλίου 2007) ήταν Έλληνας διεθνής καλαθοσφαιριστής που αγωνίστηκε στην Α1΄ κατηγορία με τον Πανιώνιο, τον Α.Ο. Δάφνης και το Μίλωνα. Είχε ύψος 2,05 και εξαιρετική τεχνική κατάρτιση για το ύψος του. Έπαιζε σε θέσεις πάουερ-φόργουορντ και σέντερ.

## Στο Πρωτάθλημα

Ο Νίκος Σερέτης γεννήθηκε το 1963 και ξεκίνησε την καριέρα του στον Πρωτέα Ν. Κόσμου . Το 1985 πήρε μετεγγραφή στον Πανιώνιο, τη φανέλα του οποίου φόρεσε μέχρι και τη σεζόν 1988-89. Ακολούθησε μία σεζόν στον Α.Ο. Δάφνης, επέστρεψε στον Πανιώνιο τη σεζόν 1991-1992 και συνέχισε την καριέρα του αγωνιζόμενος στον Μίλωνα τη διετία 1994-1996.

Ως λάτρης του μπάσκετ ο Νίκος Σερέτης συνέχισε να αγωνίζεται μέχρι και το 2006 σε ημιεπαγγελματικές ομάδες, με τελευταίο σταθμό της καριέρας του τους Τράχωνες. Ο 44χρονος παλαίμαχος μπασκετμπολίστας της ομάδας της Νέας Σμύρνης βρήκε τραγικό θάνατο από πνιγμό στο μέρος που παραθέριζε, στην Κάρυστο της Εύβοιας, στις 12 Ιουλίου 2007, όταν προσπάθησε να σώσει το παιδί του από τα κύματα.

## Στις εθνικές ομάδες
 
Ο Σερέτης ήταν διεθνής με τις εθνικές εφήβων και ελπίδων, ενώ χρημάτισε μέλος και της εθνικής ενόπλων για πολλά χρόνια. Με την εθνική εφήβων αγωνίστηκε σε 15 αγώνες (180 πόντοι) το 1981 και 1982 στα αντίστοιχα Βαλκανικά Πρωταθλήματα. Ήταν από τους βασικούς σέντερ της ομάδας. Την κορυφαία επίδοση με 19 πόντους πέτυχε σε δύο αγώνες επί της Γιουγκοσλαβίας στις 3-4-1982 και 8-8-1982. Με την εθνική ελπίδων αγωνίστηκε μόνο σε 6 φιλικούς αγώνες (36 πόντοι) το 1982 και 1983. Αγωνίστηκε επίσης σε πολλούς αγώνες της εθνικής ενόπλων αλλά δεν κλήθηκε ποτέ στην Εθνική Ανδρών.

## Ομάδες

## Διακρίσεις

* Τελικός πλέι-οφ Α1΄: 1987 

## Τιμητικές Εκδηλώσεις

Το Μάιο του 2009 διοργανώθηκε το "Τουρνουά Olympia Basketball Camp Παμπαίδων 2009 "Νίκος Σερέτης", στο οποίο δόθηκε το όνομά του από τη διοργανώτρια ομάδα "Δάφνη Αγ. Δημητρίου". Στο τουρνουά μετειχαν επίσης ο Πανιώνιος και ο Κρόνος Αγίου Δημητρίου, στις οποίες αγωνίστηκε και τιμήθηκε η μητέρα του.



## Εξωτερικοί σύνδεσμοι
* 
* Έφυγε ένας σπάνιος άνθρωπος. Ένας ξεχωριστός αθλητής (νεκρολογία)

Κατηγορία:Έλληνες καλαθοσφαιριστές
Κατηγορία:Καλαθοσφαιριστές της εθνικής Ελλάδος ενόπλων
Κατηγορία:Καλαθοσφαιριστές Εθνικής Ελλάδας Κ17
Κατηγορία:Καλαθοσφαιριστές Εθνικής Ελλάδας Κ19
Κατηγορία:Καλαθοσφαιριστές Πανιωνίου
Κατηγορία:Καλαθοσφαιριστές Μίλωνα
Κατηγορία:Καλαθοσφαιριστές Κρόνου Αγίου Δημητρίου
Κατηγορία:Πάουερ φόργουορντ
Κατηγορία:Σέντερ
Πύθιο Λάρισας

Το **Πύθιο** είναι οικισμός του Δήμου Ολύμπου της περιφερειακής ενότητας Λάρισας. Βρίσκεται χτισμένο στη νοτιοδυτική πλευρά του όρους Ολύμπου, σε αμφιθεατρική θέση και σε υψόμετρο περίπου 725 μέτρων. Η λέξη Πύθιο προέρχεται πιθανότητα από τον θεό Πύθιο Απόλλωνα της ελληνικής μυθολογίας.Η παλαιότερη ονομασία του ήταν Σέλος.

## Ιστορικά στοιχεία
Οι αναφορές του Πυθίου ανάγονται στην ομηρική εποχή, όπως προκύπτει και από τις αρχαιολογικές ανασκαφές που βρίσκονται σε εξέλιξη (επιγραφές, κολώνες, νομίσματα, ναός του Απόλλωνα). Αναφέρεται από τον Έλληνα ιστορικό Πλούταρχο, τον Ρωμαίο ιστορικό Τίτο Λίβιο, τον Έλληνα Πτολεμαίο στη «Γεωγραφία» του με γεωδαιτικές συντεταγμένες και από πολλούς άλλους. Το Πύθιο αποτέλεσε στην αρχαιότητα μαζί με τα χωριά Δολίχη και Άζωρος την Περραιβική Τρίπολη (*Perrhaebia*, συμπολιτεία, το Κοινόν των Περραιβών) παίζοντας κυρίαρχο ρόλο.

Πιθανολογείται ότι στον λατρευτικό χώρο του Πυθίου, θυσίασε στον θεό Δία ο Μέγας Αλέξανδρος (πριν από μερικές δεκαετίες σώζονταν ο αντίστοιχος βωμός) λίγο πριν εκστρατεύσει προς την Ασία κατά τη στρατολόγηση πολεμιστών και ιππέων από τη Θεσσαλία. Το χωριό βρίσκεται δίπλα στην Εθνική οδό Κατερίνης – Ελασσόνας (25 χιλιόμετρα από Ελασσόνα) και η στρατηγική θέση που κατέχει υπήρξε παλαιότερα καθοριστική αφού ελέγχονταν τα στενά της Πέτρας μεταξύ των Πιερίων και του Ολύμπου, θέση όπου διαδραμματίστηκε στην αρχαιότητα η μάχη της Πύδνας μεταξύ των Ρωμαίων και των Μακεδόνων.
μικρογραφία|αριστερά|Πανοραμική άποψη του Πυθίου

Ο Πλούταρχος στον βίο του "Αιμιλίου Παύλου" αναφέρεται στην πρώτη μέτρηση της υψομετρικής διαφοράς που έγινε από τον Ξεναγόρα στο ιερό του Πύθιου Απόλλωνα στην κορυφή του Ολύμπου. Ακόμα στο Πύθιο υπάρχουν κτερίσματα βυζαντινού φρουρίου, καθώς και βυζαντινές αγιογραφίες και επιγραφές σε βράχους όπου υπήρχαν ασκητάρια. Πρόσφατες ανασκαφές, σε απόσταση δυο χιλιομέτρων από το χωριό στη θέση "Τοπόλιανι", έφεραν στο φως πιθανότατα τον ναό του Πυθίου Απόλλωνα.

## Πηγές
*Στέφανος Αδάμου, 1997. *Το Πυθίον (Σέλλος) στο πέρασμα των αιώνων*. Έκδοση Κοινότητα Πυθίου.

## Εξωτερικοί σύνδεσμοι
* Ιστοσελίδα του Πυθείου

Κατηγορία:Χωριά της περιφερειακής ενότητας Λάρισας
Κατηγορία:Δήμος Ελασσόνας
Beriev Be-12

Το **Beriev Be-12 Chayka** (Κωδική Ονομασία NATO: *Mail*) είναι μια μεγάλη δικινητήρια αμφίβια αεράκατος ανθυποβρυχιακού πολέμου και θαλάσσιας περιπολίας, Ρωσικής σχεδίασης και κατασκευής.

## Σχεδίαση και Εξέλιξη

Το Beriev Be-12 αποτελεί εξέλιξη του Beriev Be-6. του οποίου οι βασικές αποστολές ήταν ο ανθυποβρυχιακός πόλεμος και η ναυτική περιπολία και βομβαρδισμός. Παρόλη την προέλευσή του το Be-12 δεν υιοθέτησε τίποτα περισσότερο από τον προκάτοχό του από τις πτέρυγες σχήματος γλάρου και τα διπλά κάθετα σταθερά, σχήματος οβάλ.

## Επιχειρησιακή Ιστορία

Το Be-12 μπήκε σε υπηρεσία με το Σοβιετικό Ναυτικό στις αρχές της δεκαετίας του 1960 σε ρόλο ναυτικής περιπολίας και είναι ένα από τα λίγα αμφίβια αεροσκάφη που βρίσκονται ακόμα σε στρατιωτική υπηρεσία στον κόσμο. Ο αρχικός του ρόλος ήταν η ανθυποβρυχιακές περιπολίες, όμως η εμφάνιση νέου τύπου πυραύλων επέτρεπαν στα υποβρύχια του Αμερικανικού Ναυτικού να βάλλουν τους στόχους τους δίχως να πλησιάζουν τις ακτές και έτσι το Be-12 μετατράπηκε σε ρόλους έρευνας και διάσωσης (**Be-12PS**). Μικρός αριθμός αεροσκαφών βρίσκεται ακόμα σε υπηρεσία.

## Εκδόσεις
;Be-12PS
:Έκδοση έρευνας και διάσωσης.
;Be-12P-200
:Έκδοση αεροπυρόσβεσης.

## Χρήστες
;
* Η Ρωσική Ναυτική Αεροπορία παρέλαβε πρώην Σοβιετικά αεροσκάφη. 
;
* Σοβιετική Ναυτική Αεροπορία
;
* Πολεμική Αεροπορία της Συρίας
;
* Η Ουκρανική Ναυτική Αεροπορία παρέλαβε πρώην Σοβιετικά αεροσκάφη. 
;

## Δείτε επίσης

### Αεροσκάφη που σχετίζονται με την ανάπτυξη του Be-12
* Beriev Be-6
* Beriev Be-10

### Παρόμοια αεροσκάφη
* PBM Mariner

## Παραπομπές


## Βιβλιογραφία
* 

## Εξωτερικοί σύνδεσμοι

* Το Beriev Be-12 στο globalsecurity.org
* Φωτογραφίες του Beriev Be-12 στο airliners.net
* Σελίδα με φωτογραφίες του Beriev Be-12

Be
Be
Be
Κατηγορία:Εμβολοκινητήρια στρατιωτικά αεροσκάφη
Be-12
Βουλή - Τηλεόραση

Η **Βουλή - Τηλεόραση** είναι ο τηλεοπτικός σταθμός της Βουλής των Ελλήνων. Διοικητικά αποτελεί οργανική μονάδα της Βουλής των Ελλήνων, υπαγόμενη απευθείας στον Πρόεδρο της Βουλής. Η κύρια αποστολή του είναι η μετάδοση των συνεδριάσεων του κοινοβουλίου.

## Ιστορικό
Η ιστορία του σταθμού ξεκινάει το 1999 όταν το Ελληνικό Δημόσιο μαζί με τη Βουλή των Ελλήνων αποφασίζουν να δημιουργήσουν ένα κανάλι για να μπορεί ο ελληνικός λαός να βλέπει απευθείας τις συνεδριάσεις και ολομέλειες της ελληνικής Βουλής. Από την 1 Ιουλίου 2017 μέχρι τις 30 Ιουνίου 2018, ανατέθηκε στην Nielsen Company (Greece) A.E. παροχή υπηρεσιών για τη μέτρηση της τηλεθέασης του σταθμού, με 500 ευρώ ως μηνιαία καταβαλλόμενη αμοιβή.

## Εμβέλεια
Ξεκίνησε να εκπέμπει τον Οκτώβριο του 1999, μέσω της πλατφόρμας της Nova, ενώ από τις 17 Οκτωβρίου 2011 μεταδίδεται και από την πλατφόρμα του Cosmote TV. Στις αρχές του 2001, προστέθηκε στο μπουκέτο της τότε επερχόμενης και βραχύβιας πλατφόρμας Alpha Digital. Το πρόγραμμά του μέχρι το 2003 μετέδιδε αποκλειστικά και μόνο τις συνεδριάσεις της ολομέλειας της Βουλής.

Από το ίδιο έτος το πρόγραμμά του μεταδίδεται και επίγεια αναλογικά στην Αττική στη συχνότητα των 50 UHF και από τον Σεπτέμβριο του 2010 ψηφιακά μέσω της ΕΡΤ.

Η **Βουλή - Τηλεόραση** είναι το μόνο κανάλι του είδους του στην Ευρώπη που μεταδίδει συνεδριάσεις από τη Βουλή των Ελλήνων, χωρίς την ανάγκη για τυχόν ειδικό εξοπλισμό ή εγγραφή τελών. Ο σταθμός μεταδιδόταν αναλογικά από 19 κέντρα εκπομπής σε όλη την χώρα, καλύπτοντας πάνω από το 50% του πληθυσμού. Πλέον, εκπέμπει επίγεια ψηφιακά μέσω της ΕΡΤ και καλύπτει όλη την Ελλάδα. Το κανάλι εκπέμπει και δορυφορικά μέσω των Hellas Sat 3, Hotbird 13B και Eutelsat 9B.

## Πρόγραμμα
Ο κύριος στόχος του καναλιού είναι να δώσει σε κάθε πολίτη, άμεση πρόσβαση στα ενδότερα της Βουλής. Μεταδίδει ζωντανά, όλες τις συνεδριάσεις του Κοινοβουλίου, και του τμήματος της κοινοβουλευτικής προόδου. Επίσης στο κανάλι μεταδίδονται, αλλά όχι ζωντανά ηχογραφημένα, τα έργα των διαφόρων μονίμων κοινοβουλευτικών επιτροπών.

Από τον Δεκέμβριο του 2003, όταν και πραγματοποίησε με τέσσερα χρόνια καθυστέρηση την κανονική πρώτη του εκπομπή και για αρκετό διάστημα στο πρόγραμμα του σταθμού, συμπεριλαμβανόταν και κεντρικό δελτίο ειδήσεων με όλα τα νέα από τα Ελληνικά και τα διεθνή κοινοβούλια. Διαθέτει, επίσης, ενημέρωση για το Ευρωπαϊκό Κοινοβούλιο με ιδιαίτερη έμφαση στα ελληνικά μέλη του κοινοβουλίου.

Το πρόγραμμά του περιλαμβάνει διάφορες πολιτιστικές εκπομπές, ντοκιμαντέρ ξένων μεγάλων δικτύων και όπερα. Επίσης μεταδίδει ξένες και ελληνικές παραστάσεις και ταινίες. Ο τηλεοπτικός σταθμός της Βουλής λειτουργεί σε εικοσιτετράωρη βάση, αν και μέχρι πρόσφατα (μέχρι την διετία 2018-2019) εξέπεμπε μόνο μέχρι αργά το βράδυ.

## Λογότυπα

## Παραπομπές


## Εξωτερικοί σύνδεσμοι
*Επίσημη ιστοσελίδα του τηλεοπτικού σταθμού της Βουλής των Ελλήνων

Κατηγορία:Βουλή των Ελλήνων
Κατηγορία:Μέσα Μαζικής Ενημέρωσης της Αθήνας
Κατηγορία:Τηλεοπτικοί σταθμοί της ΕΡΤ
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 1999
Νέο Δελχί

300px|thumb|Νέο Δελχί

Το **Νέο Δελχί** είναι η νέα πόλη μόλις σε απόσταση 8 χλμ. νότια από την παλιά, πρωτεύουσα της Ινδίας. Αν και η απόφαση της ίδρυσης της νέας αυτής πόλης ανάγεται στο 1912, η ανέγερσή της ολοκληρώθηκε το 1929.

Το Νέο Δελχί είναι μια ωραία πόλη με φαρδείς δρόμους και μεγάλες πλατείες, όπου δεσπόζουν μεγαλοπρεπή κυβερνητικά κτίρια και ιδιωτικά μέγαρα Ινδών μεγιστάνων που έχουν μεταφέρει τις έδρες των επιχειρήσεών τους εκεί. Έτσι δίνει την εικόνα πόλης περισσότερο με κυβερνητικά κτίρια και άλλα αξιόλογα και πολύ λιγότερο ως πόλη κατοικήσιμη από τους πολίτες Ινδούς. Μεταξύ των Ευρωπαίων αρχιτεκτόνων και πολεοδόμων που σχεδίασαν τη νέα πόλη ήταν ο Άγγλος Έντουιν Λάτυενς, που κατασκεύασε το Κυβερνείο και άλλα δημόσια κτίρια, και ο Αμερικανός Έντουαρντ Ντιούρελ Στόουν, που κατασκεύασε την Αμερικανική Πρεσβεία σε ασιατική ινδική αρχιτεκτονική τεχνοτροπία (ινδικό στυλ). Παρόλο όμως που είναι σχετικά νέα πόλη,έχει συνδεθεί με πολλά ιστορικά γεγονότα. Οι δρόμοι και οι κεντρικές πλατείες της έχουν γνωρίσει αιματηρές συγκρούσεις με πρωτοφανείς αγριότητες ιδιαίτερα στη περίοδο των θρησκευτικών συγκρούσεων μεταξύ των Ινδουιστών (κυρίως Ινδών) και Μουσουλμάνων όταν καθορίστηκαν τα όρια των Χωρών Ινδίας (Ινδουϊστάν) και Πακιστάν. Σημειώνεται πως στο Νέο Δελχί, στις 30 Ιανουαρίου 1948, δολοφονήθηκε ο Ινδός ηγέτης Μαχάτμα Γκάντι.

Ο πληθυσμός της πόλης το 1991 έφθανε τις 300.000, συμποσούμενος όμως με την παλαιά πόλη Δελχί που έχει σχεδόν ενωθεί, πλησιάζει τους 800.000 κατοίκους, ενώ ολόκληρη η περιφέρεια Δελχί ξεπερνά τα 13.500.000 κατοίκους.

## Παραπομπές


* 

Κατηγορία:Πρωτεύουσες της Ασίας
Κατηγορία:Πόλεις της Ινδίας
Κατηγορία:Δελχί
Λωξάντρα

Ο τίτλος ***Λωξάντρα*** μπορεί να αναφέρεται σε κάποιο από τα παρακάτω.

* ''Λωξάντρα'' (μυθιστόρημα)
* ''Λωξάντρα'' (τηλεοπτική σειρά)
Δάφνη Φθιώτιδας

Η **Δάφνη** είναι οικισμός της Στερεάς Ελλάδας στην Περιφερειακή Ενότητα Φθιώτιδας.

## Γενικά στοιχεία
Η Δάφνη βρίσκεται κοντά στα σύνορα με την Περιφερειακή Ενότητα Φωκίδας και είναι ένα ορεινό χωριό χτισμένο στους βόρειους πρόποδες των Βαρδουσίων σε υψόμετρο 1.120 μέτρα περίπου. Απέχει 70 χλμ. ΝΔ. από τη Λαμία και 265 χλμ. Δ.-ΒΔ. από την Αθήνα. Έχει πληθυσμό 104 κατοίκους σύμφωνα με την απογραφή του 2011. Μέχρι το 1927 ονομαζόταν *Εδώθε Χομίριανη ή Χωμέριανη Εδώθε* και σύμφωνα με το σχέδιο Καλλικράτης υπάγεται στη Δημοτική Ενότητα Υπάτης του διευρυμένου Δήμου Λαμιέων.

Η ενοριακή εκκλησία του χωριού στην κεντρική πλατεία είναι αυτή των Αγίων Αποστόλων Πέτρου και Παύλου, ξεχωριστή για το πέτρινο καμπαναριό της. Γιορτάζει στις 29 Ιουνίου οπότε γίνεται και πανηγύρι. Κοντά στο χωριό βρίσκονται τα ξωκλήσια της Παναγίας (γίνεται μεγάλο πανηγύρι στις 15 Αυγούστου), του Προφήτη Ηλία, της Αγίας Παρασκευής, του Άγιου Δημήτριου και του Άγιου Κωνσταντίνου στα Χριάνια. Στο χωριό λειτουργεί καφε-ψησταριά τους μήνες Μάρτιο - Νοέμβριο.

Η Δάφνη στην περίοδο της ακμής της είχε περίπου 500 μόνιμους κατοίκους ενώ λειτουργούσε δημοτικό σχολείο. Οι κάτοικοι ασχολούνταν με την κτηνοτροφία και τη γεωργία, κυρίως για αυτοσυντήρηση. Καλλιεργούσαν σιτάρι, καλαμπόκι, φακές, φασόλια, ρεβύθια, πατάτες, ντομάτες. Παρά τις δυσκολίες, στη Δάφνη ζουν ακόμα ελάχιστοι άνθρωποι οι οποίοι ασχολούνται με την κτηνοτροφία (αιγοπρόβατα, βοοειδή περί τα 1.000 κεφάλια, όταν πριν 15 χρόνια ο αριθμός τους ξεπερνούσε τα 15.000).

Αξιοθέατα του χωριού είναι ο προαύλιος χώρος της εκκλησίας των Αγίων Αποστόλων Πέτρου και Παύλου με τον αιωνόβιο πλάτανο, την πλακόστρωτη αυλή και τα πέτρινα πεζούλια. Επίσης η πηγή απ' όπου προμηθεύεται νερό το χωριό, το Κάρδωμα.

Η Δάφνη ήταν η γενέτειρα του υπουργού του ΠΑΣΟΚ στρατηγού Αντώνη Δροσογιάννη και είναι η ιδιαίτερη πατρίδα του δημοφιλούς ηθοποιού Γιάννη Φέρτη.

## Εξωτερικοί σύνδεσμοι
* Ιστοσελίδα για τη Δάφνη Φθιώτιδας
* Η Δάφνη Φθιώτιδας από ψηλά στο YouTube.
* Φωτογραφίες από τη Δάφνη Φθιώτιδας στον ιστότοπο https://www.greece.com/.
* Χειμερινή ανάβαση στη Δάφνη στον ιστότοπο https://oreinografies.wordpress.com/.

## Παραπομπές


Κατηγορία:Χωριά της περιφερειακής ενότητας Φθιώτιδας
Κατηγορία:Δήμος Λαμιέων